seungwon929/Th-miracl huggingface dataset:
สตรอเบอรี่ชอร์ตเค้ก (ซีรีส์โทรทัศน์ พ.ศ. 2546)

สตรอเบอรี่ชอร์ตเค้ก () เป็นการ์ตูนของสหรัฐอเมริกา ฉายตอนแรกเมื่อวันที่ 11 มีนาคม พ.ศ. 2546 ถึงวันที่ 11 กันยายน พ.ศ. 2551
กรอจแบนด์

กรอจแบนด์ () เป็นการ์ตูนทีวีแอนิเมชันของประเทศแคนาดา ออกอากาศทางช่อง Teletoon และการ์ตูนเน็ตเวิร์ค ฉายตอนแรกเมื่อวันที่ 10 มิถุนายน พ.ศ. 2556 ถึงวันที่ 12 เมษายน พ.ศ. 2558
อาทิตย์ทมิฬ (ค.ศ. 1939)

อาทิตย์ทมิฬ (; ) เป็นเหตุการณ์ที่เกิดขึ้นในบึดก็อชตช์ () เมืองของประเทศโปแลนด์ที่มีชนกลุ่มน้อยชาวเยอรมัน ระหว่างวันที่ 3 และ 4 กันยายน ค.ศ. 1939 ภายหลังจากเยอรมันบุกยึดครองโปแลนด์ได้ไม่นาน

ลำดับเหตุการณ์เริ่มต้นด้วยการโจมตีของเยอรมันโดยพลซุ่มยิงของหน่วย Selbstschutz ในการล่าถอยของกองกำลังทหารโปแลนด์และดำเนินปฏิบัติการตอบโต้ขั้นสุดท้ายในการสังหารเชลยชาวโปลแลนด์โดยกองทัพเวรมัคท์และหน่วย Selbstschutz หลังจากเมืองถูกยึดครอง.ในเหตุการณ์ครั้งนี้ส่งผลทำให้พลเมืองทั้งชาวเยอรมันและชาวโปแลนด์เสียชีวิต สถาบันแห่งชาติรำลึกของโปลแลนด์ได้ค้นพบและยืนยันว่า มีเหยื่อเป็นชาวคริสเตียนนิกายลูเทอแรนจำนวน 254 คน มีข้อสันนิษฐานว่า มีเหยื่อเป็นชาวเยอรมัน และชาวคริสต์นับถือคาทอลิกจำนวน 86 คน มีข้อสันนิษฐานว่า มีพลเรือนชาวโปลแลนด์และทหารชาวชาวโปลแลนด์จำนวน 20 คน เชลยชาวโปลแลนด์จำนวนประมาณ 600-800 คนถูกสังหารหมู่ด้วยการยิงทิ้งในภายหลังจากเมืองถูกยึดครอง

หลังจากที่เยอรมันได้เข้าสู่เมือง,พวกเขาได้สังหารพลเรือนชาวโปลแลนด์จำนวน 1,200-3,000 คน ซึ่งเป็นส่วนหนึ่งของปฏิบัติการทันเนนแบร์ก,เหตุการณ์และสถานที่ของปฏิบัติการได้กลายเป็นที่รู้จักกันคือ หุบเขาแห่งความตาย (Valley of Death) ผู้ที่ถูกสังหารได้รวมถึงนายกเทศมนตรีของเมืองบึดก็อชตช์ นายเลออน บาร์ชีแชฟสกี เชลยศึกชาวโปแลนด์ 50 คนจาก บึดก็อชตช์ ซึ่งต่อมาได้ถูกกล่าวหาโดยศาลสรุป Sondergericht Bromberg ของนาซีสำหรับมีส่วนร่วมในอาทิตย์ทมิฬและถูกยิงเป้าทิ้ง.

คำว่า "อาทิตย์ทมิฬ" ถูกสร้างขึ้นและได้รับการสนับสนุนโดยเจ้าหน้าที่ฝ่ายโฆษณาชวนเชื่อของนาซี คำแนะนำที่จะออกสื่อมวลชนให้กล่าวว่า "...ต้องแสดงข่าวต่อความป่าเถื่อนของชาวโปแลนด์ในเมือง Bromberg การแสดงออกของ "อาทิตย์ทมิฬ" ต้องกลายเป็นคำศัพท์แบบถาวรในพจนานุกรมและรอบๆของลูกโลก ด้วยเหตุนี้ คำศัพท์นี้ต้องเน้นย้ำอย่างต่อเนื่อง"
พระเจ้าราชวรวงศ์เธอ พระองค์เจ้าเณร

พระเจ้าราชวรวงศ์เธอ พระองค์เจ้าเณร (พ.ศ. 2343 — พ.ศ. 2396) เป็นพระราชโอรสพระองค์ที่ 41 ในสมเด็จพระบวรราชเจ้ามหาสุรสิงหนาท ที่ประสูติแต่เจ้าจอมมารดาไผ่

พระเจ้าราชวรวงศ์เธอ พระองค์เจ้าเณร ประสูติเมื่อพ.ศ. 2343 เป็นพระราชโอรสในสมเด็จพระบวรราชเจ้ามหาสุรสิงหนาท ที่ประสูติแต่เจ้าจอมมารดาไผ่

พระเจ้าราชวรวงศ์เธอ พระองค์เจ้าเณร สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว เมื่อพ.ศ. 2396 พระชันษา 53 ปี ทรงเป็นต้นราชสกุลนีรสิงห์

พระเจ้าราชวรวงศ์เธอ พระองค์เจ้าเณร มีพระโอรส 5 องค์ พระธิดา 1 องค์คือ
ไฮน์ริช มึลเลอร์ (เกสตาโพ)

ไฮน์ริช มึลเลอร์ () เป็นตำรวจชาวเยอรมันในช่วงสาธารณรัฐไวมาร์และนาซีเยอรมนี เขาได้เป็นผู้บัญชาการของ "เกสตาโพ" หน่วยตำรวจลับของนาซีเยอรมนี และเป็นผู้มีส่วนเกี่ยวข้องในการทำฮอโลคอสต์ชาวยิว เขามีชื่อเรียกว่า "เกสตาโพมึลเลอร์" เมื่อไม่ให้สับสนกับนายพลในหน่วยเอ็สเอ็สอีกคนที่ชื่อ ไฮน์ริช มึลเลอร์ เหมือนกัน เขาถูกพบเห็นครั้งสุดท้ายในคืนวันที่ 1 พฤษภาคม ค.ศ. 1945 ที่ "ฟือเรอร์บุงเคอร์" ในกรุงเบอร์ลิน หนึ่งวันหลังฮิตเลอร์เสียชีวิต และไม่มีผู้ใดพบเห็นอีกเลย

เขาเป็นเจ้าหน้าที่ตัวเป้งของนาซีที่ไม่ถูกจับกุมหรือยืนยันว่าตายแล้วหรือไม่ มีสมมติฐานว่าเขาอาจจะฆ่าตัวตายหรือถูกฆ่าระหว่างที่โซเวียตบุกเบอร์ลินและไม่ถูกพบศพ หรือไม่เขาก็อาจหลบหนีจากเบอร์ลินได้สำเร็จและไปกบดานอยู่ในทวีปอเมริกาใต้ หรือไม่ก็เขาอาจได้รับการช่วยเหลืออำพรางตัวตนโดยสหรัฐหรือโซเวียตตลอดช่วงสงครามเย็น และไม่เคยถูกเปิดเผย ทั้งนี้ ในปีค.ศ. 2001 เอกสารสับของซีไอเอเกี่ยวกับมึลเลอร์ได้ถูกเผยแพร่ ในเอกสารดังกล่าวระบุว่าซีไอเอไม่สามารถหาตัวหรือพบร่องรอยใดๆของมึลเลอร์เลยหลังสงคราม
รางวัลสตาร์พิกส์ไทยฟิล์มอะวอดส์ สาขานักแสดงสมทบชายยอดเยี่ยม

รางวัลสตาร์พิกส์ไทยฟิล์มอะวอดส์ สาขานักแสดงสมทบชายยอดเยี่ยม เป็นรางวัลที่จัดเป็นประจำทุกปีโดยนิตยสาร Starpics โดยเริ่มจัดเป็นครั้งแรกตั้งแต่ปี พ.ศ. 2546 ผลรางวัลมาจากการลงคะแนนของผู้เขียนในนิตยสารถกเถียงและหาผู้ชนะผ่านการตัดสินที่มีความเห็นตรงกันมากที่สุด เพื่อเป็นเกียรติแก่นักแสดงชายที่แสดงบทสมทบในภาพยนตร์ไทยที่ทำผลงานได้ยอดเยี่ยม โดยในการประกาศรางวัลครั้งแรก เฉลิมพล ทิฆัมพรธีรวงศ์ ได้รับรางวัลจากการแสดงในภาพยนตร์ แฟนฉัน

ผู้ชนะรางวัลคนล่าสุดคือ Teo Yoo จากบท คิม ในภาพยนตร์เรื่อง รักของเรา The Moment
ฮิลลารี ฟิชเชอร์

ฮิลลารี ฟิชเชอร์ (, เกิด 5 มีนาคม ค.ศ. 1985) เป็นนายแบบชาวอเมริกัน จากรัฐจอร์เจีย
รางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์

รางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ เป็นรางวัลประเภทละครโทรทัศน์ที่มอบให้กับนักแสดงชายที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงชายที่ได้เข้าชิงสาขานี้จะต้องเป็นนักแสดงชาบที่รับบทนำในละครเรื่องนั้นๆ รางวัลนี้ตัดสินโดยคณะกรรมการผู้ทรงคุณวุฒิ
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
ระหัส ราชคำ

ระหัส ราชคำ หรือ กบ แท็กซี่ (เกิด 9 พฤษภาคม พ.ศ. 2511) เป็นนักร้อง, นักดนตรี , นักแต่งเพลง และอดีตสมาชิกในตำแหน่งมือกีตาร์และนักร้องนำของวงแท็กซี่

กบ เริ่มเข้าสู่วงการเพลงจากการทำงานเบื้องหลังด้านการแต่งทำนองและเรียบเรียงให้กับค่ายอาร์เอส โปรโมชั่น ก่อนจะย้ายมาอยู่กับจีเอ็มเอ็ม แกรมมี่และมีชื่อเสียงโด่งดังอย่างมากในช่วงที่เป็นนักร้องนำให้กับวงแท็กซี่ โดยมีผลงานเพลงที่ได้รับความนิยมร่วมกับวงแท็กซี่ เช่น "นานี่น่าว" , "นางฟ้ากับควาย", "อรวรรณ" , "ร้องไห้ทำไม", "คิดถึงฉันไหมเวลาที่เธอ..." , "ก้อนเนื้อที่ยังรักเธอ" โดยในปี พ.ศ. 2549 หลังจากสมาชิกในวงแท็กซี่ต่างแยกวงกันออกไป กบ ได้เป็นศิลปินเดี่ยวและออกอัลบั้มเดี่ยวของตนเองออกมา 2 ชุด ได้แก่อัลบั้ม Exit กับค่ายจีนี่ เรคอร์ดส และอัลบั้ม หนึ่งเดียว กับค่ายอัพจี

โดยนอกจากกบ แท็กซี่ จะมีบทบาทในฐานะนักร้อง นักดนตรีแล้ว ยังทำงานเบื้องหลังในฐานะเป็นผู้แต่งทำนอง และเรียบเรียงเพลงให้กับศิลปินต่างๆ

ระหัส ราชคำ หรือ กบ เกิดเมื่อวันที่ 9 พฤษภาคม พ.ศ. 2511 ที่อำเภอเมืองพิษณุโลก จังหวัดพิษณุโลก โดยเริ่มเข้ารับการศึกษาในระดับชั้นอนุบาลและชั้นประถมที่โรงเรียนโรจนวิทย์ และจบชั้นมัธยมศึกษาตอนต้นที่โรงเรียนพิษณุโลกพิทยาคม ก่อนจะศึกษาต่อในระดับ ปวช. สาขาช่างไฟฟ้ากำลัง ที่วิทยาลัยเทคนิคพิษณุโลก

ในช่วงอยู่ในวัยเรียน กบชื่นชอบการเล่นกีฬาเทเบิลเทนนิสเป็นอย่างมาก และเล่นอย่างจริงจังจนถึงขนาดเป็นแชมป์ของโรงเรียนและได้เป็นตัวแทนของโรงเรียนแข่งขันในระดับต่างๆ ต่อมาเริ่มมีความสนใจในดนตรีและหัดเล่นกีตาร์ โดยได้ตั้งวงดนตรีของตัวเองตระเวนเล่นตามสถานที่ต่างๆ จนเข้าเรียนระดับปวช.จึงได้เล่นประจำตอนกลางคืน และเมื่อจบจากวิทยาลัยเทคนิคพิษณุโลก จึงเลือกเป็นนักดนตรีอาชีพเล่นดนตรีประจำตามจังหวัดต่างๆทั้งพิษณุโลก, สุโขทัย, พิจิตร ฯ จนกระทั่งได้มาเล่นประจำที่จังหวัดขอนแก่น

โดยขณะที่เล่นดนตรีประจำอยู่ที่ขอนแก่น กบได้รับคำชักชวนจาก "อิทธิพล เสนีย์วงศ์ ณ อยุธยา" หรือ "เวสป้า" ซึ่งเป็นเพื่อนในสมัยเรียนมัธยมที่โรงเรียนพิษณุโลกพิทยาคม โดยขณะนั้นเวสป้า ได้ทำงานเบื้องหลังให้กับค่ายอาร์เอส โปรโมชั่น จึงได้ชักชวนกบให้มาทำงานด้านการแต่งทำนองและเรียบเรียงเพลงให้กับทางอาร์เอส โปรโมชั่น

ในช่วงที่ทำงานให้กับอาร์เอส กบมีผลงานการแต่งทำนองและเรียบเรียงเพลงให้กับศิลปินในค่ายเช่นเพลง "มันเหงา" ขับร้องโดยธรรพ์ณธร ปาลกะวงศ์ ณ อยุธยา , เพลง "พิษซ่า" ของวงปลื้ม
ทไวนิงส์

ทไวนิงส์ () เป็นชื่อบริษัทชาจากอังกฤษ มีฐานการผลิตใน แอนโดเวอร์ มลฑลแฮมป์เชียร์ อยู่ภายใต้การบริหารของ Associated British Foods เครื่องหมายการค้าของทไวนิงส์นั้นเป็นเครื่องหมายการค้าที่ถูกใช้มานานที่สุดในโลกและยังคงใช้มาจนถึงปัจจุบัน

ผู้ก่อตั้งบริษัททไวนิงส์คือ โทมัส ทไวนิงส์ เขาได้เปิดร้านชาแห่งแรกของสหราชอาณาจักร  บนถนน strand ในกรุงลอนดอนเมื่อ ค.ศ.1706 และยังคงเปิดกิจการมาจนปัจจุบัน
ตราสัญลักษณ์ของทไวนิงส์ได้ถูกใช้มาตั้งแต่ปี 1787 กลายเป็นตราสัญลักษณ์ที่ถูกใช้ยาวนานที่สุดในโลกและยังคงใช้มาจวบจนปัจจุบัน
อำเภอกำปงเสียม

อำเภอกำปงเสียม ( "ท่าเรือสยาม") เป็นอำเภอที่ตั้งอยู่ในจังหวัดกำปงจาม ประเทศกัมพูชา ตั้งอยู่ล้อมรอบเมืองกำปงจาม ศูนย์กลางการปกครองของอำเภอกำปงเสียมตั้งอยู่ไม่ไกลจากเมืองกำปงจามใน Ampil Leu Village, Ampil Commune ไปทางตะวันตกประมาณ 3 กิโลเมตรจากศูนย์กลางของเมืองกำปงจามบนทางหลวงหมายเลข 7 และอยู่ห่างจากพนมเปญโดยถนนประมาณ 120 กิโลเมตร และมีอาณาเขตส่วนใหญ่ติดต่อกับฝั่งตะวันตกของแม่น้ำโขง

ในเดือนกุมภาพันธ์ พ.ศ. 2550 กองกำลังสันติภาพสหรัฐอเมริกาได้ส่งอาสาสมัคร 29 นายเข้าประจำการในอำเภอกำปงเสียม ซึ่งการส่งอาสาสมัครในครั้งนี้เป็นสัญลักษณ์แห่งการเริ่มภารกิจของกองกำลังสันติภาพเป็นครั้งแรกในประเทศกัมพูชา โดยระหว่างการเข้าประจำการเป็นเวลาเก้าสัปดาห์ในอำเภอกำปงเสียมนั้น กลุ่มอาสาสมัครจากซานฟรานซิสโกก็ได้ศึกษาภาษาเขมร รวมทั้งปรับตัวให้เข้ากับชีวิตของท้องถิ่น พยายามกินบึ้งทอดเป็นอาหาร และเริ่มสอนภาษาอังกฤษให้แก่คนในท้องถิ่น
รางวัลสตาร์พิกส์ไทยฟิล์มอะวอดส์ สาขานักแสดงนำชายยอดเยี่ยม

รางวัลสตาร์พิกส์ไทยฟิล์มอะวอดส์ สาขานักแสดงนำชายยอดเยี่ยม เป็นรางวัลที่จัดเป็นประจำทุกปีโดยนิตยสาร Starpics โดยเริ่มจัดเป็นครั้งแรกตั้งแต่ปี พ.ศ. 2546 ผลรางวัลมาจากการลงคะแนนของผู้เขียนในนิตยสารถกเถียงและหาผู้ชนะผ่านการตัดสินที่มีความเห็นตรงกันมากที่สุด เพื่อเป็นเกียรติแก่นักแสดงชายที่แสดงบทนำในภาพยนตร์ไทยที่ทำผลงานได้ยอดเยี่ยม โดยในการประกาศรางวัลครั้งแรก ทาดาโนบุ อาซาโน่ นักแสดงชาวญี่ปุ่น ได้รับรางวัลจากการแสดงในภาพยนตร์ เรื่องรัก น้อยนิด มหาศาล

ผู้ชนะรางวัลคนล่าสุดคือ ชานน สันตินธรกุล จากบท ธนพนธ์ วิริยะกุล (แบงค์) ในภาพยนตร์เรื่อง ฉลาดเกมส์โกง
รางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม

รางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม เป็นรางวัลที่จัดเป็นประจำทุกปีโดยนิตยสาร Starpics โดยเริ่มจัดเป็นครั้งแรกตั้งแต่ปี พ.ศ. 2546 ผลรางวัลมาจากการลงคะแนนของผู้เขียนในนิตยสารถกเถียงและหาผู้ชนะผ่านการตัดสินที่มีความเห็นตรงกันมากที่สุด เพื่อเป็นเกียรติแก่นักแสดงหญิงที่แสดงบทนำในภาพยนตร์ไทยที่ทำผลงานได้ยอดเยี่ยม โดยในการประกาศรางวัลครั้งแรก สินิทธา บุญยศักดิ์ ได้รับรางวัลจากการแสดงในภาพยนตร์ เรื่องรัก น้อยนิด มหาศาล

ผู้ชนะรางวัลคนล่าสุดคือ ชุติมณฑน์ จึงเจริญสุขยิ่ง จากบท รินลดา นิลเทพ (ลิน) ในภาพยนตร์เรื่อง ฉลาดเกมส์โกง
รางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม

รางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม เป็นรางวัลที่จัดเป็นประจำทุกปีโดยนิตยสาร Starpics โดยเริ่มจัดเป็นครั้งแรกตั้งแต่ปี พ.ศ. 2546 ผลรางวัลมาจากการลงคะแนนของผู้เขียนในนิตยสารถกเถียงและหาผู้ชนะผ่านการตัดสินที่มีความเห็นตรงกันมากที่สุด เพื่อเป็นเกียรติแก่นักแสดงหญิงที่แสดงบทสมทบในภาพยนตร์ไทยที่ทำผลงานได้ยอดเยี่ยม โดยในการประกาศรางวัลครั้งแรก ศิริสิน ศิริพรสมาธิกุล ได้รับรางวัลจากการแสดงในภาพยนตร์ บุปผาราตรี

ผู้ชนะรางวัลคนล่าสุดคือ จรินทร์พร จุนเกียรติ จากบท เม ในภาพยนตร์เรื่อง Die Tomorrow
รางวัลคมชัดลึก อวอร์ด สาขานักแสดงนำหญิงยอดเยี่ยมประเภทภาพยนตร์

รางวัลคมชัดลึก อวอร์ด สาขานักแสดงนำหญิงยอดเยี่ยมประเภทภาพยนตร์ เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงหญิงในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
มิสแกรนด์สาธารณรัฐโดมินิกัน

มิสแกรนด์สาธารณรัฐโดมินิกัน (; ) เป็นการประกวดนางงามระดับประเทศของสาธารณรัฐโดมินิกัน เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล โดยผู้อำนวยการกองประกวดในปัจจุบัน คือ ชานเทล มาร์ติเนส (Chantel Martinez)  ซึ่งเคยประเข้าร่วมประกวดมิสแกรนด์อินเตอร์เนชันแนล 2013 และได้รับรางวัลรองชนะเลิศอันดับที่ 1

มิสแกรนด์สาธารณรัฐโดมินิกันคนปัจจุบัน คือ  ลูเซโร อาเรียส (Lucero Arias) จาก ซึ่งได้เข้าร่วมการประกวดมิสแกรนด์อินเตอร์เนชันแนล 2016 ที่ประเทศสหรัฐอเมริกาในเดือนตุลาคม ค.ศ. 2016 ผู้ที่ผ่านรอบคัดเลือกเข้าสู่รอบ 20 คนสุดท้ายของการประกวดมิสแกรนด์สาธารณรัฐโดมินิกัน 2016 มีรายชื่อดังต่อไปนี้:
นาล็อกโซน

นาล็อกโซน (Naloxone) หรือชื่อทางการค้าคือ นาร์คัน (Narcan) เป็นยาต้านโอปิออยด์ ใช้รักษาอาการที่เกิดจากการรับสารโอปิออยด์เกินขนาด ทั้งนี้ อาจมีการใส่นาล็อกโซนในเม็ดเดียวกันกับยาประเภทโอปิออยด์ เพื่อลดความเสี่ยงที่จะเกิดการเสพติดโอปิออยด์ การใช้นาล็อกโซนโดยการฉีดเข้าหลอดเลือดดำจะออกฤทธิภายใน 2 นาที, การฉีดเข้ากล้ามเนื้อจะออกฤทธิใน 5 นาที นอกจากนี้ยังสามารถรับยาได้โดยการสูดดมละออง เมื่อรับนาล็อกโซนแล้วจะออกฤทธิไปราวครึ่งชั่วโมงถึงหนึ่งชั่วโมง โดยส่วนมากแล้ว ผู้ป่วยจำเป็นต้องรับนาล็อกโซนหลายครั้งเนื่องจากโอปิออยด์มีฤทธิที่แรงกว่า

การใช้นาล็อกโซนในผู้ที่เสพติดโอปิออยด์ อาจทำให้เกิดอาการจากการขาดยา ซึ่งรวมถึง กระสับกระส่าย, อยู่ไม่สุข, คลื่นไส้, อาเจียน, ชีพจรเต้นเร็ว และเหงื่อออก เพื่อป้องกันอาการข้างเคียงเหล่านี้ จึงจำเป็นต้องให้รับนาล็อกโซนในปริมาณที่น้อยๆแต่บ่อยๆแทน ยานี้ควรใช้อย่างระมัดระวังในผู้ป่วยโรคหัวใจ ยานี้ปลอดภัยสำหรับสตรีมีครรภ์

นาล็อกโซนได้รับการจดสิทธิบัตรในปี ค.ศ. 1961 และได้รับการรับรองให้เป็นยาต้านโอปิออยด์ในค.ศ. 1971 นาล็อกโซนได้ขึ้นทะเบียนเป็นยาหลักขององค์การอนามัยโลก ปัจจุบันมีวางจำหน่ายเป็นยาสามัญ
รางวัลคมชัดลึก อวอร์ด สาขานักแสดงนำชายยอดเยี่ยมประเภทภาพยนตร์

รางวัลคมชัดลึก อวอร์ด สาขานักแสดงนำชายยอดเยี่ยมประเภทภาพยนตร์ เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงชายในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลคมชัดลึก อวอร์ด สาขานักแสดงสมทบชายยอดเยี่ยมประเภทภาพยนตร์

รางวัลคมชัดลึก อวอร์ด สาขานักแสดงสมทบชายยอดเยี่ยมประเภทภาพยนตร์ เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงชายในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลคมชัดลึก อวอร์ด สาขานักแสดงสมทบหญิงยอดเยี่ยมประเภทภาพยนตร์

รางวัลคมชัดลึก อวอร์ด สาขานักแสดงสมทบหญิงยอดเยี่ยมประเภทภาพยนตร์ เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงหญิงในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
ปฏิบัติการทันเนนแบร์ก

ปฏิบัติการทันเนนแบร์ก () เป็นรหัสนามของหนึ่งในการปฏิบัติการสังหารหมู่โดยนาซีเยอรมนีที่ได้ถูกนำไปใช้ในชาติโปแลนด์ในช่วงการเปิดฉากของสงครามโลกครั้งที่สองในทวีปยุโรป เป็นส่วนหนึ่งของเจเนรัลพลันโอสท์ (Generalplan Ost) สำหรับการตั้งรกรากทางตะวันออกของเยอรมัน การยิงเป้าได้ถูกดำเนินการด้วยการใช้รายชื่อในการเนรเทศ (Sonderfahndungsbuch Polen) รวบรวมโดยตำรวจลับ เกสตาโปในช่วงสองปีก่อนการโจมตีในปี ค.ศ. 1939.

รายชื่อลับสุดยอดได้มีการระบุถึงจำนวนของชนชั้นสูงของชาวโปลแลนด์ได้มากว่า 61,000 สมาชิก: ซึ่งมีทั้งนักเคลื่อนไหว, ปัญญาชน, นักศึกษา, นักบวช, นักแสดง, อดีตเจ้าหน้าที่และอื่น ๆ ที่จะถูกกักตัวหรือยิงทิ้ง ส่วนสมาชิกของชนกลุ่มน้อยชาวเยอรมันที่อาศัยในประเทศโปแลนด์ได้คอยช่วยเหลือในการเตรียมรายชื่อ ได้มีการประเมินว่า มีจำนวนชาวเยอรมัน 2 หมื่นคนที่อาศัยอยู่ในโปแลนด์เป็นองค์กรที่เกี่ยวข้องในรูปแบบต่าง ๆ ของการบ่อนทำลาย

ปฏิบัติการทันเนนแบร์กได้รับการติดตามอย่างใกล้ชิดโดย Intelligenzaktion ในช่วงระยะที่สองของ Unternehmen Tannenberg ภายใต้การดูแลโดย Sonderreferat ของเฮย์ดริชจากเบอร์ลิน มันได้ใช้เวลาจนกระทั่งเดือนมกราคม ค.ศ. 1940. เฉพาะในโพเมราเนีย ชาวโปแลนด์จำนวน 36,000-42,000 คน รวมทั้งเด็กถูกฆ่าตายก่อนจะจบลงในปี ค.ศ. 1939
ศึกวันดวลเพลง สงครามแชมป์เด็ก

รายการ ศึกวันดวลเพลง สงครามแชมป์เด็ก เป็นรายการประกวดร้องเพลงลูกทุ่งสำหรับเด็ก โดยออกอากาศทุกวันเสาร์ - อาทิตย์ เวลา 17.00 - 18.00 น.ทาง ช่องวัน ออกอากาศตั้งแต่วันเสาร์ที่ 1 กรกฎาคม - 30 กรกฎาคม 2560 ผลิตโดย บริษัท เดอะวันเอ็นเตอร์ไพรส์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์) เป็นการนำเอาแชมป์ของศึกวันดวลเพลง เด็ก มาแข่งขันเพื่อค้นหาแชมป์เหนือแชมป์ ชิงเงินรางวัล 200,000 บาท

แชมป์ทั้ง 12 คนของศึกวันดวลเพลง เด็ก จะมาจับประกบคู่แข่งขัน โดยแข่งแบบน็อคเอาท์ ในรูปแบบที่คล้ายกับ ศึกวันดวลเพลง สงครามแชมป์ แต่ที่ต่างกันคือ จะไม่แบ่งเป็นสาย จะจับสลากทั้ง 12 คนเป็นทั้งหมด 6 คู่ โดยทางรายการจะให้เตรียมเพลงทั้งหมด 6 เพลง ซึ่งเพลงใดที่ได้นำมาแข่งขันแล้ว จะไม่สามารถนำกลับมาใช้ในรอบต่อไปอีก ผู้ที่กรรมการให้ชนะ 2 ใน 3 เสียงจะเป็นผู้ชนะ เข้าสู่รอบที่ 2 ต่อไป
สืบ ล่า ท้าความจริง

สืบ ล่า ท้าความจริง () เป็นละครโทรทัศน์ที่กล่าวถึงการสืบคดีฆาตกรรมปริศนาที่เต็มไปด้วยความซับซ้อน ซ่อนเงื่อนมากมาย ออกอากาศทางช่อง โมโน 29 ออกอากาศ ทุกวันจันทร์-ศุกร์ เวลา 04:00 น. เริ่มออกอากาศตอนแรกในวันที่ 26 กรกฎาคม พ.ศ. 2560 ต่อจากละครเรื่อง Remote Survival ภาพจริงท้าความตาย

เนื้อเรื่องของละครเรื่องนี้ กล่าวถึงเรื่องราวของปรากฎการณ์ที่เก่าแก่เกี่ยวกับเรื่องราวลี้ลับอันเป็นตำนาน ไม่ว่าจะเป็น เรื่องเหนือธรรมชาติที่ยังคงไม่มีหลักฐานยืนยันและข้อพิสูจน์ เรื่องราวลี้ลับ เรื่องผี ที่จะรวบรวมมาให้คุณได้ชม มาดูกันว่า ในที่สุด พวกเขาจะสามารถพิสูจน์เรื่องราวลึกลับเหล่านี้ได้หรือไม่
จอห์นนี่ เทส

จอห์นนี่ เทส () เป็นการ์ตูนทีวีแอนิเมชันของประเทศสหรัฐอเมริกา และแคนาดา ฉายตอรแรกเมื่อวันที่ 17 กันยายน พ.ศ. 2548 ถึงวันที่ 25 ธันวาคม พ.ศ. 2557 ในยุคแรก ออกอากาศทางช่อง The WB (ปัจจุบันคือ ซีดับเบิลยู) และ Teletoon ต่อมาก็ได้ย้ายออกอากาศทางช่องการ์ตูนเน็ตเวิร์ค ส่วนในประเทศไทย ฉายทางช่องบูมเมอแรง
นักรบตาปิศาจ

นักรบตาปิศาจ เป็นละครโทรทัศน์แนว แอ็คชั่น,ดราม่า,ไซไฟ สร้างโดย บริษัท ดีด้า วิดีโอ โปรดักชั่น จำกัด สร้างจากบทประพันธ์ของ ศานต์ ศรุติ บทโทรทัศน์โดย วรพันธ์ รวี กำกับการแสดงโดย วีระ พิมพา, ประทุม มิตรภักดี,ณพธันกรณ์ ธัญญาสิริทรัพย์ นำแสดงโดย กฤตฤทธิ์ บุตรพรม,ปภาดา กลิ่นสุมาลย์,ชวัลกร วรรธนพิสิฐกุล,สิริลภัส กองตระการ,กัญญารัตน์ พงศ์กัมปนาท,วริศรา อาจมนตรี,รัตติกร ขุนโสม,อัมรินทร์ สิมะโรจน์,โอลิเวอร์ พูพาร์ท,ปีเตอร์ ไมอ๊อคซิ,รติพงษ์ ภู่มาลี,พศิน ศรีธรรม,จตุรวิทย์ คชน่วม,ธนภัทร สีงามรัตน์,จิรกิตติ์ สุวรรณภาพ ออกอากาศทุกวันพุธ-พฤหัสบดี เวลา 20.20 น. ทางช่อง 7 สี เริ่มตอนแรกวันพุธที่ 2 สิงหาคม พ.ศ. 2560-21 กันยายน พ.ศ. 2560 ต่อจากละครเรื่องมือเหนือเมฆ

ละครแนวแอ็กชั่นดราม่า เมื่อขบวนการค้าอวัยวะมนุษย์ ทำให้นายทหารหนุ่มมากฝีมืออย่าง พันตรีอัคคี นายทหารผู้เชี่ยวชาญด้านการรบที่ต้องสูญเสียดวงตาข้างขวาไปพร้อมกับ วิชชุดา ภรรยาและลูกในท้อง เขาจึงยอมเข้าโครงการทดลองผ่าตัดเปลี่ยนดวงตาปิศาจ อาวุธลับที่มีอานุภาพร้ายแรง เพื่อรับภารกิจปราบปรามเหล่าร้าย โดยมีคู่หูเป็นตำรวจสากลหญิงฝีมือเยี่ยมอย่าง วิชชุดา ซึ่งมีชื่อเหมือนภรรยาของเขาและพวกเขาจะไม่หยุดตามล่า จนกว่าจะกำจัดขบวนการโหดนี้ให้หมดสิ้นไปจากแผ่นดิน สอดแทรกแนวคิดเกี่ยวกับความรัก มิตรภาพ และการเสียสละภรรยาของอัคคี ถูกฆ่าตายนักรบตาปิศาจ เรื่องย่อนักรบตาปิศาจ

“นักรบตาปิศาจ” เป็นละครโทรทัศน์แนว แอ็กชั่นดราม่า
ผลิตโดยบริษัท ดีด้า วิดีโอ โปรดักชั่น จำกัด
บทประพันธ์โดย ศานต์ ศรุติ
บทโทรทัศน์โดย วรพันธ์ รวี
นำแสดงโดย บิ๊กเอ็ม กฤตฤทธิ์, เนย ปภาดา

ออกอากาศทาง สถานีโทรทัศน์สีกองทัพบกช่อง7
การตอบรับของละครเรื่องนี้ทั้งหมด 16 ตอนที่ได้ออกอากาศไป (เมื่อวันที่ 2 สิงหาคม พ.ศ. 2560 − 21 กันยายน พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยทั้งหมด 16 ตอน อยู่ที่

เรตติ้งที่มีอันดับสูงที่สุดในละครแต่ละตอนจะแสดงด้วย , เรตติ้งที่มีอันดับต่ำที่สุดในละครแต่ละตอนจะแสดงด้วย , เรตติ้งเฉลี่ยของละครจะแสดงด้วย
แกรนโคลอมเบีย

แกรนโคลอมเบีย ( ) หรือชื่อทางการคือ "สหภาพมหาโคลอมเบีย" เป็นประเทศในภาคตะวันตกเฉียงเหนือของทวีปอเมริกาใต้ และ พื้นที่ทางใต้ของทวีปอเมริกากลาง ตั้งแต่ ค.ศ. 1819 ถึง ค.ศ. 1831. ปัจจุบันดินแดนเหล่านี้ได้กลายเป็นส่วนหนึ่งของประเทศเอกวาดอร์, โคลอมเบีย, เวเนซุเอลา, ปานามา, ดินแดนทางเหนือของเปรู, ดินแดนทางตะวันตกของกายอานา และ ดินแดนตะวันตกเฉียงเหนือของบราซิล.

สน
เอเอฟซีฟุตซอลคลับแชมเปียนชิพ 2017

เอเอฟซีฟุตซอลคลับแชมเปียนชิพ 2017 หรือ การแข่งขันฟุตซอลชิงแชมป์สโมสรเอเชีย 2017 เป็นการแข่งขันสโมสรฟุตซอลอาชีพของทวีปเอเชีย ครั้งที่ 8 ภายใต้การรับรองจากสมาพันธ์ฟุตบอลเอเชีย (เอเอฟซี) จัดขึ้นระหว่างวันที่ 20–30 กรกฎาคม 2560 ที่นครโฮจิมินห์ ประเทศเวียดนาม

ทั้งหมด 14 ทีม จาก 14 ชาติสมาชิกของเอเอฟซี ที่มีส่วนร่วมในการแข่งขัน.

แมตช์แต่ละนัดจะจัดขึ้นที่ฟู้เถอะอินดอร์สเตเดียมในนครโฮจิมินห์

แต่ละทีมจะมีการลงทะเบียนผู้เล่นจำนวน 14 คน โดยมีผู้รักษาประตูอย่างน้อยสองคน

สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ

เวลาทั้งหมดเป็นเวลาท้องถิ่น ICT ()
ลิปซิงค์แบทเทิลไทยแลนด์

Lip Sync Battle Thailand หรือ ลิปซิงค์แบทเทิลไทยแลนด์ เป็นรายการโทรทัศน์ประเภทแข่งขันเรียลลิตีมิวสิคัลโชว์ในรูปแบบการลิปซิงค์ครั้งแรกในเมืองไทย โดยมีรูปแบบรายการต้นฉบับมาจากรายการ ในประเทศสหรัฐอเมริกา ออกอากาศครั้งแรกเมื่อวันที่ 17 กรกฎาคม พ.ศ. 2560 จนถึงปัจจุบัน ทุกวันจันทร์ เวลา 22.00 - 23.00 น. ทางช่องวัน

ในแต่ละสัปดาห์ ทางรายการจะเชิญซุปเปอร์สตาร์จำนวนสองท่านเข้าร่วมแข่งขัน โดยมีโจทย์ในการแข่งขันคือให้ผู้เข้าแข่งขันเลือกเพลงที่ใช้ในการแข่งขันแต่ละรอบจำนวนสองเพลง โดยห้ามให้อีกฝ่ายรู้เพลงที่เลือกเด็ดขาด แล้วทำการฝึกซ้อมก่อนเข้าแสดง ในวันแสดง (วันอัดเทป) ผู้เข้าแข่งขันทั้งสองจะต้องแข่งขันทั้งหมดสองรอบ ดังนี้การตัดสิน จะใช้เสียงโหวตจากผู้ชมในห้องอัดรายการ โดยทางรายการได้ติดตั้งเครื่องตรวจวัดระดับเสียง เพื่อวัดระดับค่าเสียงเชียร์ของผู้ชมในห้องส่ง โดยหากระดับค่าเสียงของฝ่ายใดสูงกว่าก็จะชนะไปในสัปดาห์นั้น ๆ โดยผู้ชนะจะได้รับเข็มขัดแชมป์ประจำสัปดาห์

เหล่าซุปเปอร์สตาร์ที่มาประชันกันการร้องลิปซิงค์ในรายการ มีดังต่อไปนี้ โดยตัวหนาคือผู้ชนะในสัปดาห์นั้น ๆ
โคลปีนา

โคลปีนา (, ) เป็นเกาะที่ใหญ่ที่สุดในทะเลสาบไปปัส เกาะแห่งนี้เคยเป็นส่วนหนึ่งของ ตำบลเพคโคสกี้ ประเทศเอสโตเนียตั้งแต่ปี พ.ศ. 2463–2487 ปัจจุบันมันอยู่ในพื้นที่ของตำบลเพคโคสกี้ แค้วนไซโคฟ ประเทศรัสเซีย

หลังจากประเทศเอสโตเนียถูกผนวกเข้ากับสหภาพโซเวียตในปี 1940 เกาะแห่งนี้ก็ตกเป็นของสหพันธ์สาธารณรัฐสังคมนิยมโซเวียตรัสเซียในปี พ.ศ. 2487 และตกเป็นของรัสเซียหลังจากสหภาพโซเวียตล่มสลายลง

โดยเกาะแห่งนี้มีพื้นทีประมาณ .
ตูย์เลนี

ตูย์เลนี () เป็นเกาะที่ไม่มีคนอาศัยในทะเลแคสเปียน โดยเกาะนี้อยู่ห่างจากเมืองจวนพิลไปทางตะวันออก 47 ก.ม.

เกาะนี้มีคาวมยาง 10 ก.ม. ยาว 6 ก.ม. และมีสถานีตรวจสภาพอากาศตั้งอยู่

บนเกาะแห่งนี้มีแมวน้ำแคสเปียนจำนวนมาก จึงทำให้ชื่อของเกาะนี้ในภาษารัสเซียคือแมวน้ำ ประกอบกับพื้นที่ของเกาะแห่งนี้บางส่วนเป็นหนองเป็นบึงและดินที่มีลักษณะเฉอะแฉะทำให้บนเกาะแห่งนี้มีนกจำนวนมาก

เกาะแห่งนี้อยู่ในพื้นที่ของสาธารณรัฐดาเกสถานจึงทำให้เกาะนี้เป็นพื้นที่ของประเทศรัสเซีย
การโอนผ่านยุคหลังโซเวียตของยูเครน

การโอนผ่านยุคหลังโซเวียตของยูเครน เป็นยุคโอนผ่านระหว่าง การประกาศเอกราชของยูเครนจากสหภาพโซเวียตในปี 1991 จนถึงการประกาศใช้ รัฐธรรมนูญ ในปี 1996 โดยหลังจากที่รัฐธรรมนูญประกาศใช้ ประเทศมีชื่อเรียกอย่างเป็นทางการคือ "ยูเครน" แทนที่ "สาธารณรัฐยูเครน"
แอนดรูว์ รอเบิร์ตสัน

แอนดรูว์ โรเบิร์ตสัน เกิดเมื่อวันที่ 11 มีนาคม ค.ศ. 1994 เป็นนักฟุตบอลชาวสกอตแลนด์ ปัจจุบันเล่นในตำแหน่งกองหลังในพรีเมียร์ลีก ให้กับลิเวอร์พูลและฟุตบอลทีมชาติสกอตแลนด์

ในวันที่ 21 กรกฎาคม ค.ศ. 2017 โรเบิร์ตสันย้ายไปร่วมทีมลิเวอร์พูล ด้วยค่าตัว 8 ล้านปอนด์ โดยโรเบิร์ตสันได้สวมเสื้อหมายเลข 26 ต่อมา ในวันที่ 19 สิงหาคม ค.ศ. 2017 โรเบิร์ตสันลงเล่นให้กับ ลิเวอร์พูล เป็นนัดแรกโดยลงสนามเป็นตัวจริง ในนัดที่ ลิเวอร์พูล เปิดสนามแอนฟีลด์เอาชนะ คริสตัลพาเลซ 1-0 ต่อมา ในวันที่ 13 พฤษภาคม ค.ศ. 2018 พรีเมียร์ลีก นัดปิดฤดูกาล 2017–18 ลิเวอร์พูล เปิดสนามแอนฟีลด์เจอกับ ไบรตันแอนด์โฮฟอัลเบียน ในนัดนี้ ลิเวอร์พูล จะต้องชนะเพื่อการันตีโควต้าพื้นที่ในยูฟ่าแชมเปียนส์ลีก โรเบิร์ตสันทำประตูแรกในสีเสื้อของ ลิเวอร์พูล ช่วยให้ ลิเวอร์พูล เอาชนะ ไบรตันแอนด์โฮฟอัลเบียน 4-0 ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาล2018-2019ได้สำเร็จ
มิสยูนิเวิร์สโคเรีย

มิสยูนิเวิร์สโคเรีย () เป็นการประกวดนางงามในประเทศเกาหลีใต้ มีหน้าที่คัดเลือกตัวแทนของเกาหลีเข้าประกวดนางงามจักรวาล การประกวดมิสยูนิเวิร์สโคเรียครั้งแรกที่จัดขึ้นเมื่อวันที่ 23 ตุลาคม ค.ศ. 2016
ผู้ชนะมิสยูนิเวิร์สโคเรียจะได้เป็นตัวแทนประเทศเข้าร่วมการประกวดนางงามจักรวาล แต่ในบางปีหากผู้ชนะมีอายุมากเกินกว่าที่จะเข้าประกวดได้ รองชนะเลิศจะถูกส่งเข้าร่วมการประกวดแทน
เกเนอราลพลานอ็อสท์

เกเนอราลพลานอ็อสท์ (), ย่อคำว่า GPO, เป็นแผนการของรัฐบาลนาซีเยอรมนีในการฆ่าล้างเผ่าพันธุ์และขจัดชาติพันธุ์ในพื้นที่กว้างใหญ่,และเขตอาณานิคมของทวีปยุโรปกลางและตะวันออกโดยเยอรมัน มันได้ถูกรับรองในดินแดนที่ถูกยึดครองโดยเยอรมันในช่วงสงครามโลกครั้งที่สอง แผนการนี้ได้เป็นที่รับรู้เพียงบางส่วนในช่วงสงคราม,ได้ส่งผลทำให้มีผู้เสียชีวิตจำนวนมากมายมหาศาลทั้งทางตรงและทางอ้อม,แต่การลงมือแผนการทั้งหมดกลับไม่ได้ปฏิบัติตามในช่วงปฏิบัติการทางทหารที่สำคัญ, และถูกขัดขวางจากความพ่ายแพ้ของเยอรมนี

แผนการนี้ได้ก่อให้เกิดการกดขี่ข่มเหง, ขับไล่เนรเทศ,และสังหารหมู่ต่อชนชาวสลาฟจำนวนมากในทวีปยุโรปรวมถึงการวางแผนการทำลายประเทศชาติของพวกเขา,แบบที่"เผ่าอารยัน"ของนาซีนั้นได้ดูราวกับเชื้อชาติด้อยกว่าตน โครงการแนวทางการปฏิบัตินี้ได้ขึ้นอยู่กับนโยบายเลเบนสเราม์ ซึ่งได้ออกแบบโดยอดอล์ฟ ฮิตเลอร์และพรรคนาซีในการปฏิบัติตามอุดมการณ์ของลัทธิ Drang nach Osten (การขับไล่ไปทางตะวันออก) จากการขยายตัวของเยอรมัน ซึ่งเช่นนี้แล้ว,ได้มุ่งมั่นหมายที่จะเป็นส่วนหนึ่งของระเบียบใหม่ในทวีปยุโรป

แผนการนำได้ดำเนินไป,มีเพียงสี่รุ่นที่เป็นที่รู้จักกัน,มันได้ถูกพัฒนาขึ้นเมื่อเวลาได้ผ่านพ้นไป,ภายหลังจากการบุกยึดครองโปแลนด์,ภาพออกแบบพิมพ์เขียวสำหรับแผนการเกเนอราลพลานอ็อสท์(GPO)ได้ถูกกล่าวถึงโดยสำนักผู้ตรวจการไรช์เพื่อความเป็นเอกภาพแห่งชนชาติเยอรมัน-RKFDV ในช่วงกลางของปี ค.ศ. 1940 ระหว่างการถ่ายเทโยกย้ายประชากรของนาซี-โซเวียต ส่วนรุ่นที่สองของแผนการได้รับการสนับสนุนในการจัดหาจากสำนักความมั่นคงหลักของรัฐ(Reich Main Security Office-RSHA)จาก Wetzel ในเดือนเมษายน ค.ศ. 1942.ส่วนรุ่นที่สามได้ลงในเดือนมิถุนายน ค.ศ. 1942 อย่างเป็นทางการ ส่วนแผนการนำในการตั้งรกรากครั้งสุดท้ายสำหรับภาคตะวันออกใน RKFDV เมื่อวันที่ 29 ตุลาคม ค.ศ. 1942, อย่างไรก็ตามหลังจากที่เยอรมันต้องพบกับความปราชัยที่เมืองสตาลินกราด แผนการการตั้งรกรากทางตะวันออกได้ถูกระงับและถูกทอดทิ้งในที่สุด